《恭和御制己亥十一月十三日南郊祭天斋宫即事赐诗 其四》
唐代·蔡京

饮福初回八陛南，凝旒裒对百神严。睍消尘入康衢润，神应光随北陆暹。

丹槛雉开中扇影，朱绳鹤下五门檐。群生鼓舞明禋毕，却忆花飞舞袖沾。

作者简介：蔡京，初为僧。令狐楚镇滑台，劝之学。后以进士举上第，官御史，谪澧州刺史，迁抚州。诗三首。